Olba

Olba je něhdyša brunicowa jama a dźensniši woblubowany kupanski jězor pola Zubornički w Hornjej Łužicy, něhdźe 15 kilometrow sewjerowuchodnje Budyšina. Nadeńdźe so w Hornjołužiskej holanskej a hatowej krajinje na teritoriju Malešanskeje gmejny mjez Zuborničku na juhu a Stróžu na sewjeru.

Mjeno wotwodźuje so wot towaršnosće Oberlausitzer Braunkohlen-Aktiengesellschaft, wobhospodarki něhdyšeje jamy.

Brunicowa jama dźěłaše wot spočatka 20. lětstotka hač k wohenju w lěće 1927, po kotrymž so předewzaće přetorhny. Hač do lěta 1932 docpě staw wody swoju dźensnišu wysokosć. Wot 1950tych lět so wokolina jězora turistisce wužiwaše. Dźensa wobsteja dwě campingownišći, wjacore bungalowske sydlišća a hosćency kaž tež nurjenska baza. Kołowokoło Olby wjedźe pućowanska šćežka.

Wosrjedź 50 hektarow wulkeho jězora nadeńdźe so něhdźe dźesać hektarow wulka kupa Radiška („Radisch“), powostank stareho hrodźišća.

 Literatura 


 Wotkaz 

Kategorija:Malešecy
Kategorija:Jězor w Sakskej
Kategorija:Jězor we Łužicy